หนุนคลอด ร่าง พ.ร.บ.ควบคุมยาสูบฯ
เมื่อวันที่ 12 ม.ค. ที่สยามสแควร์วัน ตัวแทนจาก 700 องค์กรที่สนับสนุนร่าง พ.ร.บ.ควบคุมผลิตภัณฑ์ยาสูบฉบับใหม่ รวมตัวกันสนับสนุนกระทรวงสาธารณสุข (สธ.) ในการผลักดันร่าง พ.ร.บ.ควบคุมผลิตภัณฑ์ยาสูบ พ.ศและส่งเสียงไปยังคณะรัฐมนตรีและสภานิติบัญญัติแห่งชาติ สนับสนุนและผ่านร่าง พ.ร.บ.ฉบับดังกล่าว เพื่อเป็นของขวัญให้ประชาชน เนื่องจากกฎหมายดังกล่าวจะช่วยปกป้องและคุ้มครองสุขภาพของคนไทยจากบุหรี่ โดยขณะนี้มีผู้ลงชื่อสนับสนุนผ่านร่าง พ.ร.บ.ดังกล่าวแล้วกว่า 118,148 รายชื่อ ทั้งนี้ นายการุญ ตระกูลเผด็จไกร นายกสมาคมผู้ไร้กล่องเสียงในประเทศไทย แถลงข่าวร่วมกับสมาคมแพทย์ต่างๆ ว่า ที่ต้องออกกฎหมายควบคุมผลิตภัณฑ์ยาสูบฉบับใหม่ เนื่องจากกฎหมายที่มีในปัจจุบันไม่ทันกับกลยุทธ์ของบริษัทบุหรี่ จึงขอวิงวอนให้รัฐบาลยืนหยัดทำสิ่งที่ถูกต้องเพื่อลูกหลาน,ด้าน ผศ.ดร.ลักขณา เติมศิริกุลชัย อดีตอาจารย์ จากมหาวิทยาลัยมหิดล กล่าวถึงกรณีที่สมาคมชาวไร่ยาสูบไปยื่นเรื่องถึงนายกฯ ซึ่งนายกฯก็มีคำสั่งให้ รมว.สาธารณสุขลองรับฟังความเห็นจากกลุ่มดังกล่าว ซึ่งตนค่อนข้างกังวลว่าการหารืออาจมีการล็อบบี้รัฐบาลและอยากให้รัฐบาลคำนึงว่ายาสูบเป็นสิ่งเสพติดชนิดหนึ่งที่ต้องมีกฎหมายควบคุม,วันเดียวกันที่ สธ.ตัวแทนสมาคมการค้ายาสูบไทย สมาคมชาวไร่ยาสูบทั่วประเทศ 9 สมาคม ได้เดินทางมาพบ ศ.นพ.รัชตะ รัชตะนาวิน รมว.สาธารณสุข เพื่อชี้แจงและคัดค้านการเสนอร่าง พ.ร.บ.ควบคุมการบริโภคยาสูบฯต่อคณะรัฐมนตรี ในวาระที่จะถึงนี้ โดย นพ.รัชตะกล่าวว่า พ.ร.บ.ดังกล่าวออกแทนกฎหมายเดิม เพื่อปกป้องเยาวชนหน้าใหม่จากการเข้าถึงการสูบบุหรี่ ซึ่งไม่กระทบกับเกษตรกรและผู้ค้า และไม่มีวาระใดที่ขัดแย้งกับกฎหมายระหว่างประเทศ.
เนื่องจากกฎหมายดังกล่าวจะช่วยปกป้องและคุ้มครองสุขภาพของคนไทยจากบุหรี่ โดยขณะนี้มีผู้ลงชื่อสนับสนุนผ่านร่าง พ.ร.บ.ดังกล่าวแล้วกว่า 118,148 รายชื่อ ทั้งนี้ นายการุญ ตระกูลเผด็จไกร นายกสมาคมผู้ไร้กล่องเสียงในประเทศไทย  
สนับสนุน,ร่าง พ.ร.บ.,ควบคุม,ผลิตภัณฑ์,ยาสูบ,กฎหมาย,กลยุทธ์,บริษัทบุหรี่,การุญ ตระกูลเผด็จไกร,ลักขณา เติมศิริกุลชัย